Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: a 18/1995. (VI. 6.) IKM rendelethez]
Paragraph Index: 781

3. A munkaterület rövid, jellemző leírása A villamos-mérnökasszisztens megfelelő felkészültséggel rendelkezik a gazdasági élet különböző területein mérnöki felkészültséget még nem igénylő (elektronikai, kommunikációs, informatikai, villamos energetikai, műszertechnikai, automatizálási, valamint számítástechnikai) eszközök és berendezések gyártási, telepítési, karbantartási, üzemeltetési, szervizelési, ellenőrzési feladatainak ellátásához. Tevékenységi körébe tartozik különböző fejlesztési részfeladatok önálló elvégzése, illetve a fenti munkafolyamatok középszintű irányítása, vezetése és szervezése. Ennek érdekében részt vesz — a szakterülethez tartozó eszközök és berendezések adott feladatra történő kiválasztásában és beszerzésében, a műszaki és gazdasági szempontok elemzése alapján, — az eszközök és berendezések, alkatrészek, tervezésében, — az eszközök és berendezések gyártási folyamatainak megszervezésében, folyamatos működtetésében, ellenőrzésében, — a technológiai folyamatok irányításában, működtetésében, — a berendezések telepítési feltételeinek meghatározásában, a telepítés lefolytatásában, — az eszközök és berendezések üzemszerű működtetésében, karbantartásában, — a folyamatok és rendszerek számítógépes ellenőrzésének és felügyeletének kialakításában, — a villamos energia biztonságos szolgáltatásában, a minőségbiztosítási folyamatok és mérések kialakításában, a szakmai szoftverek írásában és alkalmazásában, — a villamos berendezések, termékek menedzselésében. — Középszinten folyamatosan vezeti, szervezi, irányítja, illetve ellenőrzi a fenti munkafolyamatokat: = a termelés menetét, = az eszköz- és anyagbeszerzést, = a biztonságos működés feltételeit. — Alkalmazza: = a szakmai, gazdasági, jogi ismereteket a gyakorlatban, = a számítástechnikai lehetőségeket, = a vállalatirányítási ismereteit. — Gondoskodik: = a rábízott eszközök hatékony működtetéséről, = a működtetés, termelés feltételeiről, = az eszközök és anyagok rendelkezésre állásáról, = az energetikai, környezetvédelmi feltételekről. — Együttműködik: = oktatási és kutatási intézményekkel a korszerű szakmai ismeretek és megoldások alkalmazása érdekében, = a technológiai társfolyamatok munkatársaival, = a menedzserekkel, = a partnerekkel. — Magasabb szakmai felkészültséget igénylő fizikai jellegű munkák végzése: = számítógépek, magasabb értékű berendezések mozgatása. III. A szakképesítés szakmai követelményei

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes